
Parlamentul  României

Camera  Deputaţilor

Comisia pentru industrii si servicii






                 Bucureşti, 03.07.2008





                                                              Nr.23/235/2008
AVIZ

asupra propunerii legislative pentru instituirea Programului de stimulare a înnoirii Parcului naţional de tractoare şi maşini agricole



În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru administraţie publică, amenajarea teritoriului şi echilibru ecologic, cu propunerea legislativă pentru instituirea Programului de stimulare a înnoirii Parcului naţional de tractoare şi maşini agricole, transmis cu adresa nr. P.l.x 221 din 16 aprilie 2008, înregistrat sub nr.23/235 din 17 aprilie 2008.


Consiliul Legislativ, cu avizul nr.1675/07.12.2007, avizează favorabil propunerea legislativă cu observaţii şi propuneri de tehnică legislativă.



Guvernul României, prin actul nr.184/23.01.2008, nu susţine adoptarea propunerii legislative.



Senatul, în  şedinţa din 09 aprilie 2008, a respins propunerea legislativă.



Prin această propunere legislativă se propune instituirea Programului de stimulare a înnoirii parcului naţional de tractoare şi maşini agricole, având ca scop diminuarea poluării prin scoaterea din uz a tractoarelor şi maşinilor agricole vechi, proprietate a persoanelor fizice şi juridice române cu nivel de poluare foarte ridicat. Se preconizează acordarea o singură dată a sumei de 15.000 lei pentru casarea unui tractor sau a unei maşini agricole cu o vechime de 12 ani, persoanelor fizice şi juridice care se înscriu în acest program.


Examinarea propunerii legislative a avut loc în şedinţa comisiei din data de 03 iulie  2008. 



În urma dezbaterilor, membrii comisiei au hotărât, în unanimitate, avizarea negativă a propunerii legislative.


Prin obiectul de reglementare şi conţinutul său, propunerea legislativă face parte din categoria legilor ordinare.



În conformitate cu prevederile art.75 din Constituţia României, republicată, Camera decizională pentru această propunere legislativă este Camera Deputaţilor.

PREŞEDINTE,
Iulian Iancu
Consilier parlamentar, Isabela Robe
PAGE  

